[image: image1.png]



הכנסת
PAGE  
3
ועדת הכספים
22/12/2015

הכנסת העשרים
מושב שני

מישיבת ועדת הכספים
יום שלישי, י' בטבת התשע"ו (22 בדצמבר 2015), שעה 12:45
<סדר היום:>
<רשימת בוחנים לוועדות בחינה למינוי עובדים במשרד מבקר המדינה>
נכחו:

<חברי הוועדה:> 
משה גפני – היו"ר
יצחק וקנין

מנואל טרכטנברג

מיקי לוי

אראל מרגלית

בצלאל סמוטריץ'

חברי הכנסת:
סתיו שפיר
	
	
	


<מוזמנים:> 
	יחזקאל שעיה
	–
	סמנכ"ל למינהל בפועל, משרד מבקר המדינה


<ייעוץ משפטי: >
שלומית ארליך
<מנהל הוועדה:>
טמיר כהן
<רישום פרלמנטרי:>
לאה קיקיון
<רשימת בוחנים לוועדות בחינה למינוי עובדים במשרד מבקר המדינה>
<היו"ר משה גפני:>
אני מחדש את הישיבה. אני עובר לסעיפים האחרונים בסדר היום – רשימת בוחנים לוועדות בחינה למינוי עובדים במשרד מבקר המדינה. 
<יחזקאל שעיה:>
בהתאם לסמכויות לפי סעיפים 26 ו-41 לחוק שירות המדינה – מנויים, ועדת הכספים אמורה לאשר את רשימת הבוחנים לוועדות הבחינה למועמדים לעבודה במשרד מבקר המדינה. הרשימה מכילה רשימת עובדים מקרב עובדי המשרד, ורשימה נוספת של מועמדים לוועדות הבחינה שמקרב גמלאי המשרד שמשמשים כנציגי ציבור. 
<מיקי לוי (יש עתיד):>
מה זה הבוחנים? אתה יכול להסביר לנו? 
<יחזקאל שעיה:>
כן. יושבים בוועדות מכרזים, ובוחנים את המועמדים – שאלות מקצועיות, שאלות - - -
אני רוצה, ברשותכם, להגיש רשימה חדשה. היום הוספתי שני שמות לרשימה. הוספתי לרשימה את השם שלי, שלא היה, ועובד אחד שהיה עובד ופרש לגמלאות, והוספתי אותו לגמלאים. 

<שלומית ארליך:>
עוד פעם – ברשימה של עובדי המשרד, מה השתנה? 

<יחזקאל שעיה:>
יצא יוסי הירש, והתווסף יחזקאל שעיה, ולרשימת הגמלאים התווסף יוסי הירש. 
<מנואל טרכטנברג (המחנה הציוני):>
אני רוצה להבין – מה אנחנו אמורים לעשות עם הרשימה? 
<היו"ר משה גפני:>
לאשר אותה. 

<מנואל טרכטנברג (המחנה הציוני):>
איך אני יכול לאשר או לא לאשר דבר כזה? היית נותן לי את ספר הטלפונים, זה אותו הדבר. 
<היו"ר משה גפני:>
אני סומך על מבקר המדינה, אם הוא לוקח את רשימת האנשים האלה - - - וכל פעם אנחנו מאשרים את זה. אתה רוצה להביא את האנשים לפה? 

<מנואל טרכטנברג (המחנה הציוני):>
אדוני, באמת. 

<יחזקאל שעיה:>
אני אענה. הרשימה הזו מורכבת ממנהלי אגפים במשרד מבקר המדינה, וראשי חטיבות במשרד מבקר המדינה. הגמלאים - כולם היו ראשי אגפים. אני חושב שאפשר לסמוך על האנשים, הם אנשים שהם בעלי ידע מקצועי. 

<מנואל טרכטנברג (המחנה הציוני):>
אין לי בעיה עם זה. אדוני היושב ראש, מה שאני רוצה להגיד – אתה עוסק הרבה בנהלים, וזה נהדר. אני אומר לך שהוועדה לא היתה צריכה להידרש לאשר משהו שלא בכוחה בכלל להתייחס לזה. אפשר להגיד שהוועדה סומכת על מבקר המדינה - - - אבל לא להביא לפה רשימה שמית, בלי שום יכולת לבחון אותה. 
<שלומית ארליך:>
חבר הכנסת טרכטנברג. מבחינת חוק שירות המדינה – מינויים, ועדת הכספים - - - ועדת שירות. סעיף 26 לחוק אומר שנציב השירות – "...ימנה את הבוחנים בבחינות, מתוך רשימה שאושרה מראש על ידי ועדת השירות...." – זה אנחנו, במקרה הזה – "...ויקבע את סדרי הבחינות והמבחנים במידה ולא נקבעו על ידי ועדת ה..."  - - - כיוון שאנחנו ועדת השירות, לפי חוק שירות המדינה – מינויים, בעצם אנחנו נדרשים לאשר את רשימת הבוחנים. 
<מנואל טרכטנברג (המחנה הציוני):>
אבל אני אומר שאסור שייעשו פה דברים שהוועדה לא יכולה - - -כל מה שאני אומר, לא היה צריך להיות שאנחנו מאשרים את זה. זה הכל. סומכים על מבקר המדינה, או, לחילופין – שתהיה תת ועדה, של הוועדה הזו או משהו אחר, שבאמת מסתכלת על השמות. אני מרגיש רע מאד כאן כשנותנים לי רשימה ואומרים לי – תצביע. זה פשוט לא בסדר. 
<שלומית ארליך:>
מהרישומים שלי, בעצם בפעם האחרונה שאישרנו את הרשימה הזו זה היה בשנת 2006. היתה שם קטגוריה נוספת שקראו לה – אישים שאינם עובדי המדינה, שבה היו 19 בוחנים. מה קרה לקטגוריה הזו? 

<יחזקאל שעיה:>
אנחנו כרגע נמצאים במהלך משא ומתן גם עם נציגי העובדים, וזה גם הליך שנמצא בהליך משפטי של מינוי ועדת בוחנים מקרב נציגי הציבור למכרזים פנימיים. בגלל זה הקטגוריה הזו לא מופיעה. 

<היו"ר משה גפני:>
אנחנו צריכים לאשר את זה. אתם תצביעו נגד? 
מי בעד אישור הרשימה? ירים את ידו. 

<מנואל טרכטנברג (המחנה הציוני):>
תוך מחאה, מה שאמרתי קודם. 
הצבעה

בעד אישור הרשימה – רוב

נגד – אין

הרשימה אושרה פה אחד.

<בצלאל סמוטריץ (הבית היהודי):>
אני נמנע. 

<היו"ר משה גפני:>
ברוב קולות, נמנע אחד. גם לא נמנע, לא נספר בכלל. 

<בצלאל סמוטריץ (הבית היהודי):>
אני לא מצביע. 

<היו"ר משה גפני:>
הרשימה אושרה, תודה רבה. 

<מנואל טרכטנברג (המחנה הציוני):>
אבל אדוני היושב ראש,  אולי תעיר הערה על זה. 
<היו"ר משה גפני:>
בסדר. הערת, אני מצטרף, נראה מה לעשות, אבל צריך לשנות את החוק. 

תודה רבה, הישיבה נעולה. 

<הישיבה ננעלה בשעה 12:51>

